
RAPORT  COMUN SUPLIMENTAR
asupra proiectului de Lege privind constituirea Fondului social pentru acordarea de ajutor suplimentar familiilor şi persoanelor singure, cu venituri reduse şi care utilizează gaze naturale, păcură sau alţi combustibili lichizi pentru încălzirea locuinţei

În temeiul art.70 din Regulamentul Camerei Deputaţilor, republicat, cu modificările şi completările ulterioare, proiectului de Lege privind constituirea Fondului social pentru acordarea de ajutor suplimentar familiilor şi persoanelor singure, cu venituri reduse şi care utilizează gaze naturale, păcură sau alţi combustibili lichizi pentru încălzirea locuinţei, a fost retrimis  Comisiei pentru muncă şi protecţie socială şi Comisiei pentru industrii şi servicii, prin adresa nr. PLx 469/2010 din 22 aprilie 2014, în vederea reexaminării şi întocmirii unui nou raport.
Comisia pentru muncă şi protecţie socială a rediscutat proiectul de lege în şedinţa din 5 mai 2014. La dezbateri au participat 21 deputaţi, din totalul de 24 membri ai comisiei.
Comisia pentru industrii şi servicii a rediscutat proiectul de lege în şedinţa din 13 mai 2014. La dezbateri au participat 21 deputaţi, din totalul de 24 membri ai comisiei.
În urma reluării şi finalizării dezbaterilor, membrii celor două Comisii au hotărât, cu unanimitate de voturi, menţinerea soluţiei iniţiale, de respingere a proiectului de lege, exprimată în raportul comun depus cu nr.4c-7/578, respectiv nr.4c-3/241 în data de 11.09.2013.
În raport de obiectul şi conţinutul său, în conformitate cu prevederile art.73 alin.(1) din Constituţia României, republicată, proiectul de lege face parte din categoria legilor ordinare.
Conform prevederilor art. 75 alin.(1) din Constituţia României, republicată şi ale art.92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră Decizională.

